Leerder doodgesteek ná bakleiery oor selfoon | Maroela Media
Leerder doodgesteek ná bakleiery oor selfoon
'n Leerder (19) is Donderdag by 'n hoërskool in die omgewing van Harrismith in die Vrystaat deur 'n medeleerder met 'n mes doodgesteek.
Dít glo oor 'n selfoon.
Brig. Motantsi Makhele, woordvoerder van die polisie, sê die plaaslike polisie is omstreeks 14:10 na die Lerato Thando High School in Intabazwe ontbied.
Polisiebeamptes is met hul aankoms by die skool na 'n klaskamer geneem waar die leerder se liggaam in 'n plas bloed naby die deur gelê het.
Daar word beweer dat 'n graad 10-leerder vanmiddag na die graad 11-klas gegaan het waar 'n groep seuns met 'n selfoon gespeel het. Die leerder het glo die selfoon gegryp en geweier om dit aan die seuns terug te gee.
Dit is tóé dat die verdagte (17) 'n mes by een van sy klasmaats geneem en die oorledene een keer daarmee in die bors gesteek het.
Die slagoffer het op die toneel inmekaargesak en gesterf.
Makhele sê die minderjarige leerder is intussen in hegtenis geneem en sal binnekort in die Harrismith-landdroshof onder toesig van sy ouers verskyn.
Eskom verander wéér van beurtkragfase
Man wat glo tiener begrawe, vra nie borgtog
Dis wat gebeur wanneer jy 19 jaar oud is in n graad 10 klas is.
Dit is verskriklik…..Ons kinders is nêrens veilig nie.
Ook n bewys van wat hierdie land se Toekoms in hou !!
Soe voor jy nou die huis in die more verlaat sit jy eers jou mes in jou sak, en dan tel jy jou skoolsak op. Wonder wat met vuiste gebeur het. Jy klap en slaan, iemand kry miskien 'n bietjie van 'n bloed neus, iemand gee op, en dan is dit terug klaskamer toe. Niemand is dood nie.